פיקוד הצפון

פיקוד הצפון (בר"ת: פָּצָ"ן) הוא פיקוד מרחבי בצבא ההגנה לישראל. הפיקוד, אשר מפקדתו הראשית נמצאת בצפת, הוא האחראי על כל היחידות הממוקמות בין החרמון לנתניה. משימתו של פיקוד הצפון היא הגנה על גבולותיה הצפוניים של ישראל עם סוריה לבנון וירדן (בצפון המדינה). מפקד הפיקוד הנוכחי הוא אלוף רפי מילוא.

היסטוריה
הקמת חזית הצפון
לפני קום המדינה, במסגרת פקודת המבנה הארצי מנובמבר 1947 פעלה במרחב הצפון
חטיבת לבנוני של החי"ש, שנקראה בתוכניות המוקדמות "חטיבת הצפון", שכללה חמישה גדודים. מרחב הצפון כלל את כל המרחב שמזכרון יעקב וצפונה. מפקדה של החטיבה היה משה כרמל.

בפברואר 1948 פוצלה החטיבה לחטיבת גולני בנפת יזרעאל, כנרת, גלבוע ועד תל חי (בפיקודו של משה מן) וחטיבת כרמלי (שנקראה כך הן על שם מפקדה הראשון, משה כרמל והן על שם הר הכרמל) באזור חיפה ונפת זבולון (כלומר הקריות, מפרץ חיפה והגליל המערבי). במקביל פעלה בגזרה חטיבת יפתח של הפלמ"ח בפיקודו של יגאל אלון, בהמשך התפצלה מגולני חטיבת עודד.

עם קום המדינה, ב-15 במאי 1948, כבר היו חיפה והגליל המערבי משוחררים ואילו בחזית המזרחית נאבקו גולני, יפתח ועודד בקרבות קשים, בעוד חטיבת כרמלי בטלה מקרבות. על מנת לשמר את מעמדו כמפקד כרמלי, הציע משה כרמל לדוד בן-גוריון להקים חזית צפונית מאוחדת, שבראשה יעמוד כרמל עצמו. ב-27 במאי הוקם מטה פיקודי משותף לשתי החטיבות שנקרא חזית הצפון. למטה לא היה מושב קבוע והוא נע לפי צורכי החזית, כאשר מקומו הראשוני היה ביבנאל. עם הקמת חטיבת עודד בגזרת הגליל העליון ביוני 1948 היא הוכפפה למטה החזית.

במהלך ההפוגה הראשונה חולק שטח חזית הצפון לארבע גזרות משנה בהן נערכו שלוש החטיבות שעמדו לרשות החזית באופן שאפשר ניידות גבוהה ביניהם. מטה החזית עבר למרחביה ובמהלך קרבות עשרת הימים התמקם המטה במזרע.

ב־6 באוגוסט 1948, במהלך ההפוגה השנייה, הוצאה פקודה לחלוקת הארץ לחזיתות, בהן חזית צפון (חזית א'), שתחומה הורחב לכלול את כל הכרמל ואת מישור חוף הכרמל עד כביש ואדי מילק. החזית גבלה מדרום בחזית המזרח. תחת פיקוד החזית היו חטיבות כרמלי, גולני, עודד, חטיבה 7 ונפחות החי"ם תל־חי, כנרת, גלבוע, צידוני, יזרעאלי והדרי.

ב־6 באפריל 1949, לאחר חתימת הסכם שביתת הנשק בין ישראל וירדן והתחלת שחרור חיילי המלחמה והקמת מסגרות המילואים, הוקצו לחזית הצפון חטיבה 3 הסדירה שהועברה מחזית דרום, וחטיבות המילואים עודד (9) במרחב העמקים וכרמלי (2) בחיפה והצפון.

במאי 1949 הוחלפו החזיתות בפיקודים מרחביים, וחזית הצפון הפכה לפיקוד הצפון. חזית המזרח בוטלה ושטחה חולק בין פיקוד הצפון לפיקוד המרכז, שמעתה גבל בפיקוד מדרום.

באוגוסט 1949 הוחלט להחזיר את חטיבת גולני (1) מפיקוד הדרום לפיקוד הצפון ולהפוך אותה לחטיבה הסדירה של פיקוד הצפון.

בינואר 1953 הוחלט לפרק את מסגרות החטיבה/מחוז שאיחדו פיקוד מרחבי וחטיבות מילואים. מפקדות המחוזות פורקו ובמקומן הוקמה מפקדת הגמ"ר פיקודית. מסגרות ההגמ"ר נכללו ב־7 גושים: תל–חי, ראש–פינה, הירדן, גליל מערבי, שומרון, יזרעאל וגלבוע.

ב־31 בדצמבר 1954 בוטל פיקוד הדרום ואוחד עם פיקוד המרכז. בהחלטה על ביטולו בנובמבר 1954 נועד הפיקוד להעביר לפיקוד הצפון את גוש נתניה ובכללו חטיבה 17 וחטיבת חי"ם 25, ושני הפיקודים נועדו להיקרא הפיקוד הראשון (בצפון) והפיקוד השני (המרכז/דרום). ב־19 בספטמבר 1955 הוקם מחדש פיקוד הדרום, ופיקוד המרכז הורחב גם על חשבון פיקוד צפון בשרון. עד דצמבר 1955 הושב לפיקוד המרכז גם גוש נתניה, וקו התיחום בין הפיקודים עבר בקו זיתא–ג'ת–להבות חביבה–כפר ברנדייס–חרב לאת–מכמורת. חטיבות 17 ו־25 נותרו בפיקוד הצפון.

במלחמת ששת הימים ולאחריה
עד למלחמת ששת הימים ניהל הפיקוד בעיקר את הקרבות מול סוריה סביב גבולות שביתת הנשק. במלחמת ששת הימים היה הפיקוד אחראי על כיבוש רמת הגולן וצפון הגדה המערבית. לאחר המלחמה ובמיוחד לאחר שבספטמבר 1970 גורש אש"ף לדרום לבנון בידי חוסיין מלך ירדן נאלץ הפיקוד להתחיל ולהתמודד עם הטרור הפלסטיני שיצא מהפתחלנד שבדרום לבנון.

במלחמת יום הכיפורים ואחריה
שמאל|ממוזער|250 פיקסלים|רמטכ"ל צבא הגנה לישראל דוד אלעזר (עומד מימין וידיו על השולחן) בפגישת התייעצות צבאית במפקדת פיקוד הצפון, במהלך מלחמת יום הכיפורים, 10 באוקטובר 1973. יושב באמצע התמונה ומצביע על המפה אלוף פיקוד הצפון יצחק חופי, ולצידו יושב האלוף מרדכי הוד. עוד בתמונה: האלוף רחבעם זאבי, יועץ מיוחד לרמטכ"ל (עומד מעל הוד), האלוף אלי זעירא, ראש אמ"ן (עומד בין זאבי לאלעזר) ותת-אלוף יקותיאל אדם, סגן אלוף פיקוד צפון (עומד בימין התמונה, חבוש כומתה).
במהלך מלחמת יום הכיפורים היה אחראי הפיקוד על הדיפת המתקפה הסורית ברמת הגולן ולמרות ההתחלה הקשה הצליח במשימתו ודחק את הסורים מעבר לנקודת הפתיחה שלהם. לאחר מלחמת יום הכיפורים ניהל הפיקוד את מלחמת ההתשה מול הסורים שהסתיימה בהסכם שביתת הנשק ב־1974.

לאחר מלחמת יום הכיפורים ביצע הפיקוד מספר מבצעים כנגד ארגוני הטרור הפלסטינים בשטח לבנון כאשר הגדול ביניהם היה מבצע ליטני שנערך ב־1978. פיקוד הצפון היה האחראי העיקרי על מלחמת לבנון שבמהלכה ניהל קרבות עם ארגוני הטרור ועם הסורים בתוך שטח לבנון תוך שהוא מונע מסוריה לתקוף ברמת הגולן. במהלך המלחמה ובעיקר לאחריה הועברה מפקדת הפיקוד מנצרת (שם שכנה מאז הקמתו) לצפת.

במלחמות לבנון הראשונה והשנייה
החל מאמצע שנות השמונים מרב המאמצים בפיקוד הצפון מושקעים במלחמה מול ארגון הטרור הלבנוני חזבאללה וזאת לאחר שמלחמת לבנון הביאה לסילוק ארגוני הטרור הפלסטינים משטחה של לבנון. גם לאחר הנסיגה הישראלית מרוב שטחה של לבנון ב־1985 נשאר הפיקוד אחראי על השליטה ברצועת הביטחון תוך שהוא תומך בצד"ל. במהלך תקופה זו ביצע הפיקוד מספר מבצעים גדולים כנגד החזבאללה (ביניהם מבצע דין וחשבון ומבצע ענבי זעם).

בשנת 2000 השלים צה"ל את הנסיגה מרצועת הביטחון בדרום לבנון ונפרש על הגבול הבינלאומי, לפי החלטת האו"ם. פיקוד הצפון היה אחראי על הכוננות לפעולה צהלית במהלך מלחמת עיראק.

במלחמת לבנון השנייה היה אחראי הפיקוד על הלחימה בחזית הצפונית מול החזבאללה. ב־8 באוגוסט 2006 שלח הרמטכ"ל, רב־אלוף דן חלוץ, את סגנו, אלוף משה קפלינסקי, לפיקוד הצפון, כמתאם מטעם המטה הכללי, לצדו של האלוף אדם. לדעת פרשנים בכלי התקשורת, צעד זה מזכיר את מינויו של חיים בר-לב למפקד החזית הדרומית במהלך מלחמת יום הכיפורים, מהלך שהביע חוסר אמון בתפקודו של מפקד פיקוד הדרום דאז, שמואל גונן (גורודיש).
בספטמבר 2017 ערך צה"ל תרגיל כללי של הגיס הצפוני במטרה להתכונן למלחמה רב-זירתית שתכלול את חזבאללה, לבנון וסוריה. התרגיל נקרא "אור הדגן" על שם האלוף מאיר דגן. תרגיל זה הוא הגדול ביותר שערך צה"ל מאז 1998.

 מטה הפיקוד 

ב־1995 הוחלט לקרוא למפקדת הפיקוד על שם רא"ל דוד אלעזר, הרמטכ"ל התשיעי ומפקד הפיקוד.

מבנה ארגוני
תרשים המבנה הארגוני

מפקדי הפיקוד
תשעה מאלופי פיקוד צפון הפכו לרמטכלים בצה"ל.
 שם תקופת כהונהצעדים עיקריים והערות משה כרמל  מאי 1948 - אוקטובר 1949  מפקדה הראשון של חטיבת כרמלי, לימים שר התחבורה יוסף אבידר  אוקטובר 1949 - מאי 1952  לימים דוקטור בסובייטולוגיה. משה דיין  מאי-דצמבר 1952  לימים הרמטכ"ל ה-4 ושר הביטחון ה-4 אסף שמחוני  דצמבר 1952 - פברואר 1954  ממלא מקום משה צדוק  פברואר 1954 - מאי 1956  יצחק רבין  מאי 1956 - אפריל 1959  לימים הרמטכ"ל ה-7, שר הביטחון ה-10 וראש הממשלה ה-5 מאיר זורע אפריל 1959 - יוני 1962  אברהם יפה  יוני 1962 - נובמבר 1964  דוד אלעזר  נובמבר 1964 - דצמבר 1969  מפקד הפיקוד בעת מלחמת ששת הימים, לימים הרמטכ"ל ה-9 מרדכי גור  דצמבר 1969 - אוגוסט 1972  לימים הרמטכ"ל ה-10 יצחק חופי  אוגוסט 1972 - ינואר 1974  מפקד הפיקוד בעת מלחמת יום הכיפורים, לימים ראש המוסד מרדכי גור  ינואר-אפריל 1974  כהונה שנייה בתפקיד רפאל איתן  אפריל 1974 - אוגוסט 1977  לימים הרמטכ"ל ה-11 אביגדור בן-גל  אוגוסט 1977 - ספטמבר 1981  מפקד הפיקוד בעת מבצע ליטני אמיר דרורי  ספטמבר 1981 - אוקטובר 1983  מפקד הפיקוד בעת מלחמת שלום הגליל, לימים סגן הרמטכ"ל אורי אור  אוקטובר 1983 - יוני 1986  יוסי פלד  יוני 1986 - אפריל 1991  מפקד הפיקוד בעת מבצע חוק וסדר יצחק מרדכי  אפריל 1991 - נובמבר 1994  מפקד הפיקוד בעת מבצע דין וחשבון ולימים שר הביטחון עמירם לוין  נובמבר 1994 - יולי 1998  מפקד הפיקוד במבצע ענבי זעם גבי אשכנזי  יולי 1998 - אפריל 2002  מפקד הפיקוד בעת הנסיגה מלבנון, לימים הרמטכ"ל ה-19 בני גנץ  אפריל 2002 - אוקטובר 2005  לימים הרמטכ"ל ה-20 ושר הביטחון ה-21 אודי אדם  אוקטובר 2005 - ספטמבר 2006  מפקד הפיקוד בעת מלחמת לבנון השנייה גדי איזנקוט  ספטמבר 2006 - יולי 2011  לימים הרמטכ"ל ה-21 יאיר גולן  יולי 2011 - נובמבר 2014  לימים סגן הרמטכ"ל אביב כוכבי נובמבר 2014 - מרץ 2017  לימים הרמטכ"ל ה-22 יואל סטריק מרץ 2017 - אפריל 2019  לימים מפקד זרוע היבשה אמיר ברעם  אפריל 2019 - ספטמבר 2022 לימים סגן הרמטכ"ל אורי גורדין  ספטמבר 2022 - אוגוסט 2025  מפקד הפיקוד במלחמת חרבות ברזל רפי מילוא  אוגוסט 2025 - 

ראשי מטה הפיקוד

 שם תקופת כהונההערותמולה כהן1948-1949לימים מקים ומפקד המשמר האזרחיחיים בר-לב1952-1953/4לימים הרמטכ"ל ה-10, חבר כנסת ושרבנימין גיבלי1955-1956חיים בן-דודאחרי 1955לימים ראש אכ"אעודד מסרבין 1954 ל-1961משה גורן1959לימים ראש אג"אישראל טלעד 1964לימים סגן הרמטכ"לאריאל שרון1964-1965לימים שר הביטחון ה-8 וראש הממשלה ה-11דן לנר1965-1967יקותיאל אדם1970-1972לימים סגן הרמטכ"לאורי בר-און1972-1973יעקב שטרן1974-1976נתן ניר1976-1977בני ארד1977-1979עמוס ברעם1979-1981משה ספקטור1985-1986עוזי לבצור1986-יום-טוב תמיראחרי 1986עמנואל הרט1988-1990עמירם לוין1990-1991לימים מפקד הפיקודצבי פולגרפי נוי?-1995שי אביטל1996-?לימים מפקד הגיס הצפוני והמכללות הצבאיותשוקי שחרור1998-2002שמואל רוזנטל2004 בערך עד 2006אלון פרידמן2006-2010בני מרעד 2013אילן לביא2013-2015אשר בן לולו2015-? יורם כנפו  2018 - 2021  גיא מרקיזנו  2021 - 2023 לימים המזכיר הצבאי של שר הביטחון  שגיב דהן  מאי 2023 -מרץ 2025 אורי דאובהמרץ 2025–מכהןראש מטה הפיקוד הנוכחי

 ראו גם 
 יחידת הקישור ללבנון
 צבא דרום לבנון
 רצועת הביטחון
 יחידה 507

 קישורים חיצוניים 



 אבן מספר 7: חה"נ 801 – מפקדת הנדסה פיקוד הצפון, באתר עמותת חיל ההנדסה הקרבית
 למה קוראים לתרגיל "אור הדגן", ומה בכלל תפקיד הגיס הצפוני?, אתר צה"ל החדש, ספטמבר 2017
אלוף אמיר ברעם וגל פרל פינקל, "רף פצ"ן - לחשל את החרב", מערכות, ספטמבר 2021.
 חגי מן, מודיעין פיקוד הצפון בתקופה שקדמה למלחמת יום הכיפורים, אתר מכון גולדה מאיר למנהיגות וחברה

הערות שוליים

*
צפון